Agénor (otec Európy)

Agénor alebo Agénór alebo Agenor (starogr. Ἀγήνωρ – Agénor/iný prepis Agénór, ) je v gréckej mytológii syn boha Poseidóna a nymfy Líbye.Apollodoros, Kronika, 2,1,4. Bol kráľ v Tyre a zakladateľ Sidónu.

Agenór sa preslávil najmä svojimi potomkami, ktorých matkou bola jeho manželka TélefassaApollodoros, Kronika, 3,1,1. (podľa inej verzie ArgiopéHyginus, Fabulae 178.). Jeho deťmi boli:
 Európa, milenka najvyššieho boha Dia
 Kadmos - tébsky kráľHerodotos, Historia 4,147.
 Foinix - foinický kráľ 
 Kilix - kilický kráľ
 Fineus - trácky kráľ Apollónios Rodský, Argonautica, 2,178.
 Thasos - hrdina, kráľ na ostrove ThasosHerodotos, Historia 6,47.

Keď Zeus uniesol Európu, poslal otec svojich synov, aby sestru našli a prikázal im, nech sa bez nej nevracajú. Pri hľadaní sa bratia rozišli do ďalekých krajín a po márnom hľadaní, nakoniec všetci zostali v cudzine, kde si založili svoje kráľovstvá. Thasos na svojej ceste zasvätil v Olympii sochu bohom. Potom sa dostal na ostrov Thasos, osídlil ho a našiel tam bohaté nálezisko zlata.

 Referencie  

 Zdroje 



Kategória:Postavy gréckej mytológie